Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: esetében figyelemmel kell lenni a közhasznú szervezetekről szóló 1997. évi CLVI. törvény 8. §-ának (2) bekezdésében meghatározott összeférhetetlenségi szabályokra.
Paragraph Index: 351

esetében figyelemmel kell lenni a közhasznú szervezetekről szóló 1997. évi CLVI. törvény 8. §-ának (2) bekezdésében meghatározott összeférhetetlenségi szabályokra. A közalapítvány hitelt nem vehet fel sem külföldi, sem belföldi hitelezőktől. VIII. A közalapítvány képviselete A közalapítvány képviseletére a kuratórium elnöke és — az elnök tartós akadályoztatása esetén — a kuratórium alelnöke jogosult. Mind az elnök, mind az alelnök önállóan, teljes jogkörrel képviseli a közalapítványt. A közalapítvány nevében aláírásra a kuratórium elnöke és alelnöke jogosult. IX. Csatlakozás A közalapítvány nyitott, ahhoz bármely hazai vagy külföldi természetes vagy jogi személy, illetve jogi személyiséggel nem rendelkező szervezet felajánlással, pénzbeli vagy természetbeni juttatással, vagyonrendeléssel csatlakozhat, ha a közalapítvány céljait és Alapító Okiratban foglaltakat elfogadja. A csatlakozás elfogadásáról vagy visszautasításáról a kuratórium dönt. A felajánlást, juttatást a kuratórium visszautasítja, ha annak elfogadása a közalapítvány céljait 1998/34. szám sérti, veszélyezteti vagy a közalapítvány működését hátrányosan érinti. X. Átmeneti és záró rendelkezések A közalapítvány a bírósági nyilvántartásba vétellel jön létre, tevékenységét ettől az időponttól kezdi meg. Az alapító az Alapító Okiratot a közalapítvány nevének, céljának és vagyonának sérelme nélkül módosíthatja. A közalapítvány politikai tevékenységet nem folytat, szervezete pártoktól független, és azoknak anyagi támogatást nem nyújt. A közalapítvány megszűnése esetén a közalapítvány vagyona — a hitelezők kielégítése után — az alapítót illeti meg azzal, hogy az alapító azt köteles a megszűnt közalapítvány céljaihoz hasonló célra fordítani és erről a nyilvánosságot megfelelően tájékoztatni. Jelen Alapító Okiratot a ben közzé kell tenni. Az Alapító Okiratban a Kormány felhatalmazza a belügyminisztert, hogy eljárjon a közalapítvány bírósági nyilvántartásba vételi eljárásában. Jelen Alapító Okiratban nem szabályozott kérdésekben a Polgári Törvénykönyv rendelkezései, valamint a közalapítványok tevékenységére vonatkozó mindenkor hatályos jogszabályok rendelkezései az irányadók. Horn Gyula s. k., miniszterelnök Az Állami Számvevőszék pályázati felhívása Az Állami Számvevőszék költségvetési fejezet 1997. évi gazdálkodásáról szóló pénzügyi beszámoló és mérleg könyvvizsgálatára pályázatot írok ki. Pályázhatnak mindazok a természetes és jogi személyek (társaságok), akik/amelyek könyvvizsgálói jogosultsággal rendelkeznek, és igazolják tagságukat a Magyar Könyvvizsgálói Kamarában. A pályázó tüntesse fel pályázatában az államháztartás alrendszereiben végzett könyvvizsgálói tevékenységét, jelölje meg, hogy milyen tapasztalattal rendelkezik a költségvetési fejezetek könyvvizsgálatában, sorolja fel referencia munkáit. Amennyiben a pályázó gazdasági társaság, csatolja az eredeti vagy közjegyző által hitelesített, 30 napnál nem régebbi cégkivonatát, és jelölje meg személy szerint a könyvvizsgálót, akivel a munkát el kívánja végeztetni. A pályázó tüntesse fel pályázatában a könyvvizsgálók adatait, a megbízási díj ajánlatát (Ft/nap/fő+ áfa). A kedvező megbízási díj ajánlat, továbbá a rövid vállalási határidő előnyt jelenthet a pályázat elbírálásakor. A pályázat nyelve magyar. A pályázatok bontása közjegyző jelenlétében történik. A pályázat legalább 3 pályamű beérkezése esetén érvényes. A pályázatokat 3 tagú bíráló bizottság értékeli a fenti szempontok alapján, 1—5-ig terjedő pontozással. A pályázatok elbírálására 1998. május 15-ig kerül sor. A nyertes pályázó neve a ben megjelenik. A megbízási szerződést az Állami Számvevőszék elnöke köti meg. A pályázatot 1998. április 30-án, 12 óráig az Állami Számvevőszék I. Elnöki Igazgatóságára (1052 Budapest, Apáczai Csere János u. 10.) kell két példányban benyújtani. Felvilágosítást ad: Benti Gabriella, Telefon: 118-87-99/2535 Dr. Kovács Árpád s. k., az Állami Számvevőszék elnöke A FIDESZ — Magyar Polgári Párt

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes